Ανεπάρκεια και περίδεση τραχήλου: περιγραφική ανασκόπηση τεσσάρων διεθνών κατευθυντήριων οδηγιών
Creators: name: Μπουρέκα, Ειρήνη Μιχαήλ
Publisher: name: Aristotle University of Thessaloniki
Year: 2023
Subjects: Ανεπάρκεια τραχήλου
Περίδεση τραχήλου
Κατευθυντήριες οδηγίες
Cervical insufficiency
Cervical cerclage
Guidelines

description: Η περίδεση τραχήλου αποτελεί μια από τις ελάχιστες αποτελεσματικές μεθόδους για την πρόληψη του πρόωρου τοκετού που προκαλείται από ανεπάρκεια τραχήλου, συμβάλλοντας στη μείωση της νεογνικής θνητότητας και νοσηρότητας, παγκοσμίως. Ο σκοπός αυτής της εργασίας ήταν η ανασκόπηση και σύγκριση των πιο πρόσφατα δημοσιευμένων κατευθυντήριων οδηγιών σχετικά με τις ενδείξεις, τις αντενδείξεις, τις τεχνικές και την κατάλληλη χρονική στιγμή τοποθέτησης και αφαίρεσης της περίδεσης τραχήλου. Πραγματοποιήθηκε περιγραφική ανασκόπηση των κατευθυντήριων οδηγιών για την περίδεση τραχήλου από το American College of Obstetricians and Gynecologists (ACOG), το Royal College of Obstetricians and Gynaecologists (RCOG), το Society of Obstetricians and Gynaecologists of Canada (SOGC) και το International Federation of Gynaecology and Obstetrics (FIGO). Ως προς τα αποτελέσματα, παρατηρείται ομοφωνία από τις τέσσερις ιατρικές εταιρίες σε σχέση με της προτεινόμενες τεχνικές, τις ενδείξεις περίδεσης βάσει κλινικής εξέτασης, τις αντενδείξεις καθώς και την κατάλληλη χρονική στιγμή τοποθέτησης και αφαίρεσης της περίδεσης. Όλες οι εταιρίες, επίσης, συμφωνούν πως η περίδεση βάσει υπερηχογραφικών ευρημάτων δικαιολογείται σε γυναίκες με ιστορικό προηγούμενου αυτόματου πρόωρου τοκετού ή αποβολής δευτέρου τριμήνου και βραχύ τράχηλο. Επιπρόσθετα, μετά την τοποθέτηση περίδεσης, υπάρχει κοινή πρόταση αποφυγής επαναλαμβανόμενων υπερηχογραφικών μετρήσεων του μήκους τραχήλου, κλινοστατισμού και χορήγησης αντιβιοτικών, τοκολυτικών και προγεστερόνης ως ρουτίνα. Σύμφωνα με την ACOG, την RCOG και την SOGC, σε περίπτωση εγκατεστημένου πρόωρου τοκετού, το ράμμα θα πρέπει να αφαιρείται. Επιπλέον, η RCOG και η SOGC συμφωνούν στις προϋποθέσεις τοποθέτησης ράμματος στον τράχηλο. Οι δύο αυτές κατευθυντήριες οδηγίες, με την προσθήκη και της FIGO προτείνουν περίδεση τραχήλου βάσει ιστορικού σε γυναίκες με ιστορικό τριών ή περισσότερων προηγούμενων πρόωρων τοκετών ή/και αποβολών δευτέρου τριμήνου, ενώ η ACOG προτείνει τοποθέτηση περίδεσης σε μονήρεις κυήσεις ακόμα και με μία μόνο αποβολή 2ου τριμήνου που σχετίζεται με ανώδυνη διαστολή τραχήλου, ή προηγούμενη τοποθέτηση περίδεσης λόγω ανώδυνης διαστολής κατά το δεύτερο τρίμηνο. Ο ρόλος της αμνιοπαρακέντησης για τον αποκλεισμό της ενδομήτριας λοίμωξης πριν την περίδεση διάσωσης παραμένει αμφιλεγόμενος. Όσον αφορά την ΠΠΡΕΥ, η RCOG τονίζει πως όταν συμβαίνει μεταξύ 24 και 34 εβδομάδων κύησης και δεν υπάρχουν εμφανή σημεία λοίμωξης ή πρόωρου τοκετού, η αφαίρεση του ράμματος μπορεί να καθυστερήσει για 48 ώρες ώστε να επιτευχθεί ενδομήτρια διακομιδή του εμβρύου σε Τριτοβάθμιο κέντρο. Συμπερασματικά, η περίδεση τραχήλου είναι μια μαιευτική παρέμβαση που χρησιμοποιείται για την πρόληψη αποβολών και πρόωρου τοκετού σε γυναίκες υψηλού κινδύνου για αυτές τις επιπλοκές. Η ανάπτυξη κοινών διεθνών πρωτοκόλλων για την τοποθέτηση περίδεσης τραχήλου είναι ύψιστης σημασίας καθώς θα βελτιώσει τις εκβάσεις των κυήσεων αυτών.
description: Cervical cerclage represents one of the limited effective measures currently available for the prevention of preterm labor caused by cervical insufficiency contributing in the reduction of neonatal morbidity and mortality rates, worldwide. The aim of this study was to review and compare the most recently published major guidelines on the indications, contraindications, techniques and timing of placing and removal of cervical cerclage. A descriptive review of guidelines from the American College of Obstetricians and Gynecologists (ACOG), the Royal College of Obstetricians and Gynaecologists (RCOG), the Society of Obstetricians and Gynaecologists of Canada (SOGC) and the International Federation of Gynaecology and Obstetrics (FIGO) on cervical cerclage was carried out. Regarding the results, there is consensus among the reviewed guidelines regarding the recommended techniques, the physical examination-based indications for CC, the contraindications as well as the optimal timing of CC placement and removal. All medical societies also agree that ultrasound-indicated CC is justified in women with history of prior spontaneous PTL or mid-trimester loss and a short CL detected on ultrasound. In addition, following CC, serial sonographic measurement of the cervical length, bed rest and routine use of antibiotics, tocolysis and progesterone are unanimously discouraged. In case of established PTL, CC should be removed, according to ACOG, RCOG and SOGC. Furthermore, RCOG and SOGC agree on the prerequisites that should be met before attempting CC. These two guidelines along with FIGO recommend history-indicated CC for women with three or more previous PTL and/or 2nd trimester pregnancy losses, while the ACOG suggests the use of CC in singleton pregnancies with one or more previous 2nd trimester miscarriages related to painless cervical dilation or prior cerclage due to painless cervical dilation in the 2nd trimester. The role of amniocentesis in ruling out intra-amniotic infection before rescue CC remains a matter of debate. As for PPROM, RCOG points out that if it occurs between 24 and 34 weeks of gestation and there are no signs of infection or PTL, CC removal should be delayed for 48 hours in order to allow in utero transfer. Thus, cervical cerclage is an obstetric intervention used to prevent miscarriage and preterm labor in women considered as high-risk for these common pregnancy complications. The development of uniform international practice protocols for the insertion of cervical cerclage seems of paramount importance and will hopefully improve the outcomes of such pregnancies.